RECENSJONIJIET Il-Qari Malti — 10 ta' Ġunju, 19437, mibgħut minn t Il-Qawmien Malti lill-' Għaqda tal-Malti'. ASLILNA u lqajna u qrajna bl-ikbar ferħ l-għadd ta' Ġunju, tal-7Qari Malti', maħruġ mill-Maltin ta' Port Sajd. Fraħna bih għax jurina bid-dieher kemm hija kbira u qawwija l-imħabba u l-għożża ta' ħutna Maltin, imbegħdin minn xtutna, lejn Malta u isienna. 'Tħoss f'kull kelma t-taħbit im- ħeġġeġ tal-qalb Maltija lejn dan ix-xiber art li tana t-twelid u lejn dak kollu li bu Malti. Tħoss kemm kienu qribna dawn ħutna inxerrda fis-siegħa tat-tiġrib li għaddejna minnha u kemm huma bil-jedd imkabbrin bil-ġieħ li hu tagħna u tagħhom, li bih Malta ġiet imżejna u magħrufa mid-dinja għall-ħila u għall- qawwa li wriet fit-taqbida qalila ma' għadu mqit, li tibqa' miktuba fil-ġrajja ta' ġensna b'ittri tad-demm. Dan hu l-qofol ta' ħafna mill-kitba li jżejnu dan l-għadd, ibda mill-ewwel ar- tiklu f'Għeluq it-Tliet Snin', sa l-aħħar poeżija ''Lil Musso- lini' bil-Franċiż ta' À.J.Ġ., miktubin kollha b'kelma li taħraq u li tikwi bin-nar ta' l-imħabba li tixgħel ġo qalbhom, Hi din l-imħabba lejn Malta, li ġġagħalhom illum iktar minn qabel isaħħu dik ir-rabta bejniethom, f'għaqda ta' fehmiet u ta' qlub li xejn ma jista' jħoll. Il-lum il-Maltin iħossu għad- dejja minn fuqhom dik il-mewġa ta' qawmien li ġġagħalhom jistejqru għal ħajja oħra ta' dawl ġdid, mibnija fuq il-qawwa tal-kohor.ta' ġensna u fuq il-jedd li hu tagħna, għax ksibnieh bil-għaraq ta' demmna, għall-qima ta' l-oħrajn. Tllum iktar minn qabel, iħossu lkoll li jridu jidhru quddiem id-dinja bħala ġens għalih, magħżul minn kulħadd fil-lsien u fid-drawwiet tie- għu u fuq kollox fil-kobor ta' ġrajjietu. Xhieda ta' dan, hija, l-ħidma ħabrieka u mħerrqa tal-Maltin ta' Port Sajd, ta' Tuneż, tal-Kajr, ta' l-Awstralja u ta' New Xork, li kollha għandhom l-għaqdiet tagħhom u l-ġurnal tagħhom, b'fehma sħiħa u qaw- wija li Malta u l-Ilsien Malti jkunu mxandrin u magħrufin minn kulħadd u jibqgħu dejjem l-iktar ħaġa għażiża għal min iħoss jiġri fih demm Malti. F'din il-ħidma u twaqqif ta' għaqdiet tgħaġġbek fost l-oħrajn, l-Għaqda ''Il-Qawmien Malti, li kel- lha l-bidu tagħha fil-''Federation Maltaise Universelle'' ta' Laurent Ropa u li twettqet illum fost il-Maltin ta' Port Sajd. F'dan il-għadd tal-Qari Malti, insibu mfisser fit-tul x'titlob ti xi trid din ix-xirka hekk ta' fejda. L-għan tagħha huwa kbir u juri kemm hi kbira l-qalb tal-Maltin li ħasbuha u ħolquha għall-ġieħ ta' Malta u ta' lsienna, Meta taqra dan il-għadd tal-'Qari Malti'' tħoss xi ħaġa li tlarrġek, li thennik u tqawwilek qalbek. Tħoss li d-demm Malti għadu jiġri u jbaqbaq sħun u ħaj mill-qalb sa l-ibgħad truf, fil-ġisem ta' ġensna mxerred ma' l-erbat irjieħ tad-dinja ; tħoss, li għalkemm żgħar fid-daqs kemm aħna kbar fil-qawwa u fil-ħila tar-ruħ ; tħoss li l-ilsien Malti lum mhix ħaġa mejta, magħluq biss bejn il-blat li jdawwar gżiritna, imma ħaj u qawwi, li jorbot flimkien eluf ta' qlub, li jħabbtu Ikoll annuna, li huma mix- għulin bl-istess ħeġġa u mdawlin bl-istess fehma wtiqa: ''Il- ġieħ ta' Malta. art twelidna u ta' ġensna. ' ĠIDI. IL-BARRAKKA TA' KATRIN Ġrajja mibnija. fuq iż-żminijiet tallum, minsuġa bit-twer- din ta' l-ajruplani u d-damdim tal-bombi u t-tagtigħ ta' qalb in- nies. Id-dehra ta' Loreta, tfajla Għawdxija iktar taqta' sabiħa fuq id-dlamijiet ta' dawk il-jiem ta' biża' u tidher quddiemna bħal xaqq ta' dawl f'sema msaħħab. Il-ġrajjiet ta' din in-novella ċkejkna jduru kollha madwar Loreta, meta t-taqbid ta' l-għadu kien fl-eqqel tiegħu fuq Malta u Għawdex. Il-qerda tal-Barrak- ka ta' Katrin, qrib il-port ta' l-Imġarr, kienet daqqa ta' sikkina fil-qalb ta' Loreta, għax hemmhekk kienet tnisslet fiha l-ewwel xrara ta' mħabba, lejn Toni, It-tifkiriet ta' dawk iż-żmenijiet koroh li għaddejna minn- hom, igħaddu minn quddiemna mimlijin bil-lewn u bil-ħajja. Hemm xi daqqiet ta' pinzell sbieħ tassew fejn il-kelma u l-ħsieb jiġru ħfief u bla tqanżiħ. Is-safra ta' Loreta minn Għawdex għal Malta tfakkrek f'dik ta' Luċija tal-Manzoni meta fuq dgħajsa kellha titbiegħed minn art twelidha, ĠIDI,